
66 DR 30.11.2005 

 

sokongan, dukungan kuat daripada pegawai-pegawai belia dan sukan yang sedia ada.  
Sebab itulah kalau boleh saya harap pihak kementerian menimbangkan selain daripada 
mengambil lulusan diploma sebagai pegawai belia dan sukan daerah, mungkin boleh 
timbang yang lulus SPM tetapi ada pengalaman 10 tahun dan sebagainya, giat dalam 
kegiatan sukan, pertubuhan belia, kurikulum dan sebagainya supaya ditimbangkan 
untuk menjadi pegawai di peringkat daerah.   

 Kemudian, saya hendak pergi kepada Kepala 030000 Pembangunan Sumber 
Manusia Institut Kemahiran Belia Negara.  Jadi, beberapa rakan tadi ada 
mencadangkan supaya dipergunakan sepenuhnya.  Saya bersetujulah sebab apa di 
kawasan saya pun ada satu IKBN di Chembong.  Jadi, IKBN ini kerajaan sudah belanja 
RM50, RM60 juta.  Saya hendak cadangkan supaya IKBN ini dijadikan sebagai pusat 
pembelajaran sepanjang hayat masyarakat setempat dengan diadakan kursus-kursus 
hujung minggu, kursus-kursus yang bersesuaian, kursus bahasa, kursus wiring, kursus 
plumbing, kursus landscaping dan sebagainya supaya dengan itu kita dapat 
mewujudkan tenaga mahir yang terlatih dalam pelbagai bidang, sebab bidang-bidang 
yang saya sebutkan tadi adalah bidang-bidang yang saya fikir marketable.  Kereta pun 
banyak sekarang ini, sudah lebih lima juta di jalan raya.  Jadi, keperluan untuk hendak 
wiring rumah, untuk buat landscaping dan sebagainya, daripada mereka habiskan 
masa tidak tentu hala... 

Tuan Pengerusi  [Datuk Dr. Yusof bin Yacob]:  Gulung, Yang Berhormat. 

Dato' Firdaus bin Harun:  Jadi, saya cadangkan supaya di hujung minggu 
selain daripada kursus sepenuh masa di peringkat sijil, kursus jangka pendek, 
seminggu, dua minggu untuk mereka yang lepasan SPM dan juga untuk yang sudah 
bekerja tetapi ingin menambah ilmu dalam bidang-bidang tertentu.  Dengan itu saya 
menyokong, Tuan Pengerusi.   

Tuan Pengerusi [Datuk Dr. Yusof bin Yacob]:  Yang Berhormat Timbalan 
Menteri, sila.   

 

 

4.16 ptg. 

 Timbalan Menteri Belia dan Sukan [Datuk Ong Tee Keat]:  Tuan Pengerusi, 
terlebih dahulu izinkanlah saya mengucapkan ribuan terima kasih kepada Ahli-ahli 
Yang Berhormat yang mengambil bahagian dalam perbahasan peringkat jawatankuasa 
ini, khususnya yang menunjuk keprihatinan mereka terhadap pembangunan belia dan 
sukan negara.   

 Tuan Pengerusi, dari kalangan 18 orang Ahli Yang Berhormat yang berbahas 
tadi, terdapat banyak pandangan dan cadangan yang bernas dan ada juga yang 
bertindih.  Jadi, saya terpaksa menjawab secara berkelompok, khususnya isu-isu yang 
hangat, yang saya kira saya dapat menjawab sekali gus.   

Yang Berhormat bagi Larut membangkitkan beberapa persoalan tentang bajet 
ataupun perbelanjaan Sukan Komanwel untuk tahun depan yang akan berlangsung di 
Melbourne.  Suka saya mengambil kesempatan ini untuk menjawab beberapa 
persoalan yang berkaitan dengan soal pokok ini iaitu jumlah perbelanjaan yang tertera 
dalam bajet tahun 2006 sebenarnya cuma mencakupi perbelanjaan kontinjen kita.   

 Maksudnya, ini akan mencakupi saraan hidup, pakaian, tambang dan 
sebagainya untuk kontinjen kita.  So, demikian juga dengan perbelanjaan yang 
diperuntukkan bagi Sukan Asia yang berlangsung di Doha tahun depan.   

 Dato' Raja Ahmad Zainuddin bin Raja Haji Omar:  [Bangun]  

 Datuk Ong Tee Keat:  Nanti dulu.  Tuan Pengerusi, Yang Berhormat bagi 
Larut juga menyentuh tentang perlunya penyediaan pejabat-pejabat bagi sesetengah 
persatuan sukan yang kononnya masih lagi menghadapi masalah, kononnya tiada 
ruang pejabat untuk menjalankan ataupun untuk menguruskan pentadbiran.  Suka saya 
memaklumkan Yang Berhormat, bahawa kebelakangan ini pihak kementerian telah pun 
berusaha untuk menyediakan kemudahan pejabat untuk persatu-persatuan sukan, 
khususnya persatuan-persatuan yang masih belum lagi mempunyai kemudahan ruang 
pejabat dan pentadbiran yang dimaksudkan di Bukit Jalil. 



sokongan, dukungan kuat daripada pegawai-pegawai belia dan sukan yang sedia ada. Sebab itulah kalau boleh saya harap pihak kementerian menimbangkan selain daripada mengambil lulusan diploma sebagai pegawai belia dan sukan daerah, mungkin boleh timbang yang lulus SPM tetapi ada pengalaman 10 tahun dan sebagainya, giat dalam kegiatan sukan, pertubuhan belia, kurikulum dan sebagainya supaya ditimbangkan untuk menjadi pegawai di peringkat daerah. Kemudian, saya hendak pergi kepada Kepala 030000 Pembangunan Sumber Manusia Institut Kemahiran Belia Negara. Jadi, beberapa rakan tadi ada mencadangkan supaya dipergunakan sepenuhnya. Saya bersetujulah sebab apa di kawasan saya pun ada satu IKBN di Chembong. Jadi, IKBN ini kerajaan sudah belanja RM50, RM60 juta. Saya hendak cadangkan supaya IKBN ini dijadikan sebagai pusat pembelajaran sepanjang hayat masyarakat setempat dengan diadakan kursus-kursus hujung minggu, kursus-kursus yang bersesuaian, kursus bahasa, kursus wiring, kursus plumbing, kursus landscaping dan sebagainya supaya dengan itu kita dapat mewujudkan tenaga mahir yang terlatih dalam pelbagai bidang, sebab bidang-bidang yang saya sebutkan tadi adalah bidang-bidang yang saya fikir marketable. Kereta pun banyak sekarang ini, sudah lebih lima juta di jalan raya. Jadi, keperluan untuk hendak wiring rumah, untuk buat landscaping dan sebagainya, daripada mereka habiskan masa tidak tentu hala... Tuan Pengerusi [Datuk Dr. Yusof bin Yacob]: Gulung, Yang Berhormat. Dato' Firdaus bin Harun: Jadi, saya cadangkan supaya di hujung minggu selain daripada kursus sepenuh masa di peringkat sijil, kursus jangka pendek, seminggu, dua minggu untuk mereka yang lepasan SPM dan juga untuk yang sudah bekerja tetapi ingin menambah ilmu dalam bidang-bidang tertentu. Dengan itu saya menyokong, Tuan Pengerusi. Tuan Pengerusi [Datuk Dr. Yusof bin Yacob]: Yang Berhormat Timbalan Menteri, sila. 4.16 ptg. Timbalan Menteri Belia dan Sukan [Datuk Ong Tee Keat]: Tuan Pengerusi, terlebih dahulu izinkanlah saya mengucapkan ribuan terima kasih kepada Ahli-ahli Yang Berhormat yang mengambil bahagian dalam perbahasan peringkat jawatankuasa ini, khususnya yang menunjuk keprihatinan mereka terhadap pembangunan belia dan sukan negara. Tuan Pengerusi, dari kalangan 18 orang Ahli Yang Berhormat yang berbahas tadi, terdapat banyak pandangan dan cadangan yang bernas dan ada juga yang bertindih. Jadi, saya terpaksa menjawab secara berkelompok, khususnya isu-isu yang hangat, yang saya kira saya dapat menjawab sekali gus. Yang Berhormat bagi Larut membangkitkan beberapa persoalan tentang bajet ataupun perbelanjaan Sukan Komanwel untuk tahun depan yang akan berlangsung di Melbourne. Suka saya mengambil kesempatan ini untuk menjawab beberapa persoalan yang berkaitan dengan soal pokok ini iaitu jumlah perbelanjaan yang tertera dalam bajet tahun 2006 sebenarnya cuma mencakupi perbelanjaan kontinjen kita. Maksudnya, ini akan mencakupi saraan hidup, pakaian, tambang dan sebagainya untuk kontinjen kita. So, demikian juga dengan perbelanjaan yang diperuntukkan bagi Sukan Asia yang berlangsung di Doha tahun depan. Dato' Raja Ahmad Zainuddin bin Raja Haji Omar: [Bangun] Datuk Ong Tee Keat: Nanti dulu. Tuan Pengerusi, Yang Berhormat bagi Larut juga menyentuh tentang perlunya penyediaan pejabat-pejabat bagi sesetengah persatuan sukan yang kononnya masih lagi menghadapi masalah, kononnya tiada ruang pejabat untuk menjalankan ataupun untuk menguruskan pentadbiran. Suka saya memaklumkan Yang Berhormat, bahawa kebelakangan ini pihak kementerian telah pun berusaha untuk menyediakan kemudahan pejabat untuk persatu-persatuan sukan, khususnya persatuan-persatuan yang masih belum lagi mempunyai kemudahan ruang pejabat dan pentadbiran yang dimaksudkan di Bukit Jalil.